b'\n_START_ARTICLE_\nZofijini ljubimci\n_START_PARAGRAPH_\nZofijini ljubimci so humanisti\xc4\x8dno dru\xc5\xa1tvo, ki deluje predvsem v Mariboru, na Ptuju in okolici, pa tudi \xc5\xa1ir\xc5\xa1e. Polno ime dru\xc5\xa1tva, ki je bilo registrirano leta 2001, je Zofijini ljubimci - dru\xc5\xa1tvo za razvoj humanistike. Njegov cilj in namen sta \xc5\xa1irjenje in promocija humanistike, \xc5\xa1e zlasti filozofije, in kriti\xc4\x8dnega mi\xc5\xa1ljenja. Dru\xc5\xa1tvo se v prvi vrsti ukvarja z organizacijo \xc5\xa1tevilnih predavanj s podro\xc4\x8dja humanistike in aktualnih dru\xc5\xbebeno-politi\xc4\x8dnih dogajanj, ki jih organizira samostojno ali pa v sodelovanju z ostalimi dru\xc5\xa1tvi, s civilnodru\xc5\xbebenimi gibanji in z izobra\xc5\xbeevalnimi zavodi.\n_START_SECTION_\nOrganizacija in delovanje Zofijinih\n_START_PARAGRAPH_\nZa\xc4\x8detki delovanja dru\xc5\xa1tva segajo v leto 1996 iz potrebe po organiziranju dodatnih dejavnosti \xc5\xa1tudentov in profesorjev oddelka za filozofijo takratne Pedago\xc5\xa1ke fakultete Univerze v Mariboru, ki bi presegale razmeroma ozki \xc5\xa1tudijski program in zanimanje sodelujo\xc4\x8dih za filozofijo vklju\xc4\x8dilo v \xc5\xa1ir\xc5\xa1i mariborsko kulturno \xc5\xbeivljenje, ki mu je izrazito manjkalo te vrste dejavnosti. Prve dejavnosti dru\xc5\xa1tva-v-nastajanju so se vrtele okoli urejanja tedenske enourne filozofske oddaje na \xc5\xa1tudentskem radiu MAR\xc5\xa0. Kar je bilo sprva dejavnost \xc5\xa1tudentov filozofije in njihovih profesorjev se je s\xc4\x8dasoma razvilo v potrebo po dru\xc5\xa1tvenem organiziranju, ki bi pod enoten dru\xc5\xa1tveni de\xc5\xbenik povezal vse raznolike dejavnosti sodelujo\xc4\x8dih. Cikel prvih predavanj leta 1997, ki jih je prirejalo dru\xc5\xa1tvo, je pokrival \xc5\xa1e prete\xc5\xbeno filozofsko tematiko. V naslednjih letih se je tematski krog raz\xc5\xa1iril na \xc5\xa1ir\xc5\xa1o humanistiko, podro\xc4\x8dje socialnega dela in dru\xc5\xbebene anga\xc5\xbeiranosti. Skromnen cilj predstavljanja \xc5\xa1tudentov filozofije mariborski intelektualni javnosti je tako prerasel v redno tedensko radijsko oddajo z objavo avtorskih prispevkov, recenzij, strokovnih predavanj, okroglih miz, javnih tribun, ipd. Leta 2010 je radijska oddaja sicer prenehala z delovanjem, nadomestilo pa jo je objavljanje zvo\xc4\x8dnih posnetkov preko podcastov dostopnih na spletu. _NEWLINE_Po dru\xc5\xa1tvenem statutu je dru\xc5\xa1tvo Zofijinih \xc2\xbbnepridobitno in prostovoljno zdru\xc5\xbeenje fizi\xc4\x8dnih oseb, ki jih zdru\xc5\xbeuje zanimanje za humanistiko in filozofijo, kakor tudi njuna uveljavitev v javnem \xc5\xbeivljenju.\xc2\xab Predvsem je v ospredju vidik uveljavljanja filozofije in dru\xc5\xbebeno kriti\xc4\x8dne filozofije v mariborskem prostoru, po mo\xc5\xbenosti tudi \xc5\xa1ir\xc5\xa1e. Sede\xc5\xbe dru\xc5\xa1tva je zato v Mariboru. Kot za ostala dru\xc5\xa1tva v Republiki Sloveniji organizacijo in financiranje delovanja dolo\xc4\x8da Zakon o dru\xc5\xa1tvih. Delovanje v dru\xc5\xa1tvu je v osnovi prostovoljno, zato se financira prete\xc5\xbeno s \xc4\x8dlanarinami, prostovoljnimi darovi in ob\xc4\x8dasnimi prijavami na javne razpise.\n_START_SECTION_\nProjekti\n_START_PARAGRAPH_\nTekom delovanja dru\xc5\xa1tva se je znotraj dru\xc5\xa1tva in ob sodelovanju z ostalimi dru\xc5\xa1tvi ter civilno-dru\xc5\xbebenimi skupinami razvil \xc5\xa1irok sklop zanimanj, ki jih dru\xc5\xa1tvo vklju\xc4\x8duje v svoje delovanje in jih koordinira. \xc5\xa0tevilni projekti so posledica raznovrstnosti izobrazbenega profila in zanimanja \xc4\x8dlanstva._NEWLINE_Med medijsko odmevnej\xc5\xa1imi projekti se je v sodelovanju z dru\xc5\xa1tvom osnovala sekcija za univerzalni temeljni dohodek (UTD), ki promovira uvedbo trajnega vira prihodka ter garanta vsaj minimalne finan\xc4\x8dne svobode za vse prebivalce neke dr\xc5\xbeave._NEWLINE_Ostali projekti so spletni \xc4\x8dasopis dru\xc5\xa1tva, pedago\xc5\xa1ki koti\xc4\x8dek za pouk filozofije, spletni forum. Projekti, ki vklju\xc4\x8dujejo predvanja in okrogle mize, so vezani na posamezno \xc5\xa1tudijsko leto in so tematsko dolo\xc4\x8deni. V vsakem \xc5\xa1tudijskem letu sta vsaj dva cikla predavanj, pomladni in jesenski. Na primer, v \xc5\xa1tudijskem letu 2010/11 je dru\xc5\xa1tvo jeseni izvedlo cikel ve\xc4\x8d kot desetih predavanj "Zofijini humanisti\xc4\x8dni ve\xc4\x8deri" in pomladi naslednje leto nov cikel predavanj "Naravoslovje in dru\xc5\xbeboslovje \xe2\x80\x93 dve strani iste medalje." Govorci na predavanjih zajemajo \xc5\xa1irok razpon od profesorjev mestne Filozofske fakultete, preko aktivistov civilnodru\xc5\xbebenih organizacij do gostujo\xc4\x8dih filozofov in ostalih intelektualcev. Predavanja so pogosto v soorganizaciji z ostalimi dru\xc5\xa1tvi podobnih zanimanj. _NEWLINE_Poleg letno na\xc4\x8drtovanih dogodkov se v dru\xc5\xa1tvu in v sodelovanju z ostalimi dru\xc5\xa1tvi razvijajo \xc5\xa1tevilni projekti v odziv na aktualna dru\xc5\xbebena in politi\xc4\x8dna dogajanja. Sem sodijo dogodki povezani z izgradnjo (na\xc4\x8drtovane) se\xc5\xbeigalnice na Kidri\xc4\x8devem, Mariborom kot Evropsko prestolnico kulture leta 2012 in Kulturno ambasado Palestine.'